Georgetown, Guyana
Georgetown esas la chef-urbo e maxim populoza urbo di Guyana. Segun statistiki de 2012, ol havis  habitanti. Lua tota surfaco esas 70 km².

Georgetown esas l'ekonomiala e l'administratala centro de la lando. Tota edifici dil guvernerio, inkluzite la sideyo dil parlamento, di la supera korto e la Domo dil Stato (oficala rezideyo e laboreyo dil prezidanto) jacas en la urbo.

L'urbo prezervas multa edifici de la nomizita "Viktorian-epoko", kande la rejino Victoria esis imperiestrino di Britanian imperio. La maxim multa ek ta edifici konstruktesis de ligno, tamen, kelk ek li rinforcesis kun betono.

Georgetown gastigas la maxim importanta portuo di Guyana, qua exportas sukro, bauxito, oro e diamanti. Ol anke gastigas la sideyo di la publika universitato di Guyana, inaugurita en 1963, e l'unika unika universitato de la lando, havanta cirkume 20 mil studenti.

Historio 

Georgetown komencis kom vilajeto dum la 18ma yarcento, fondita dal Nederlandani an l'insulo Borsenen. En 1781, l'Angla lietnanto Robert Kingston kaptis ol, e decidis transferar l'urbeto a la boko dil fluvio Demerara, en loko inter lora plantacerii Werk-en-rust e Vlissengen.

En 1872, l'urbeto okupesis Franci, qui transformis ol en chef-urbo sub la nomo Longchamps. En 1784 ol retrodonesia al Nederlandani, qui administris ol til 1812, sub la nomo Stebroek ('lageto').

L'urbo rinomizesis Georgetown honore lora rejulo George la 3ma di Granda Britania, kande ol rianexesis dal Angli ye la 29ma di aprilo 1812. Dum la komenco di Britanian administrado, lokala jurnali interdiktesis skribar pri publika temi. Georgetown oficale deklaresis urbo ye la 24ma di agosto 1842, dum la regno di la rejino Victoria. La nomi di la quarteri de Georgetown montras l'influi del Nederlandani, Franci ed Angli qui administris ol dum lua kolonial epoko.

En 1945, l'urbo subisis serioza incendio, qua produktis difuzita destruktado. Depos la nedependo, la nomo di kelka stradi chanjesis, honore individui importanta en la historio di la lando. Exemple Urban Street, qua rinomizesis strado José Pollydore, Guyanana sindikatano.

Geografio 

La reliefo di Georgetown esas plana, cirkondata per marshi e regiono di savani adeste ed adsude. La maxim alta punto jacas  metri super la marala nivelo.

La klimato dil urbo esas tropikala pluvoza (Af segun la klimatala klasifikuro da Köppen), e la mezavalora monatala temperaturi sempre superiras 26°C e varias poke dum la yaro. La humideso esas granda omna dii, esante maxima dum la monati mayo, junio, agosto e de decembro til januaro. Pro lua lokizo, la temperaturi del urbo atenuesas dal venti alizei, qui suflas de nord-este. Pro to, la temperaturi tre rare superiras 31°C.

La mezavalora yarala pluvo-quanto esas 2260,3 mm, e ne existas sika sezono. La maxim pluvoza monato esas junio, kun mezavalore 327,7 mm, e la min pluvoza monato esas februaro, kun 88,5 mm.

Referi 

Guyana